
Pirkimo sąlygų       
      1 priedas
PASTATO – SANDĖLIO BEI KITOS PASKIRTIES INŽ. STATINIŲ, ADRESU LIEPŲ G. 50C, KLAIPĖDA, GRIOVIMO RANGOS DARBŲ TECHNINĖ SPECIFIKACIJA
I. BENDRA INFORMACIJA 
	1. STATYTOJAS (UŽSAKOVAS)
	Klaipėdos miesto savivaldybė, j. a. k. 111100775,
Liepų g. 11, 92138 Klaipėda.
Kontaktinis asmuo: Miesto vystymo ir priežiūros departamento Statybos skyriaus patarėjas Darius Tolvaiša, tel. Nr. +370 661 70889, el. p. darius.tolvaisa@klaipeda.lt

	2. STATINIO (OBJEKTO) PAVADINIMAI
	Pastato – sandėlio bei kitų inž. statinių, adresu Liepų g. 50C Klaipėda, griovimo rangos darbai su darbo projekto (griovimo projekto) parengimu:
1. Pastatas: sandėlis (unikalus Nr. 2192-0002-6023)
2. Kiti inž. statiniai: tvora (unikalus Nr. 2100-2009-0035)
3. Kiti inž. statiniai: kiemo aikštelė (unikalus Nr. 2100-2009-0046)

	3. STATINIŲ ADRESAS
	Liepų g. 50C, Klaipėda

	4. STATINIŲ APIBŪDINIMAI, ESAMOS PADĖTYS
	Planuojama nugriauti vieną statinį – pastatą – sandėlį, dalinai juosiančią mūrinę tvorą bei išardyti kiemo aikštelę pagal planuojamą rengti griovimo projektą/aprašą:
1. Pastato – sandėlio bendras plotas 421,95 kv. m. Statybos metai 1988. Aukštų skaičius – 1. Pagrindinių konstrukcijų medžiaga – Metalas su karkasu. Stogas iš metalo. Pastate nėra dujų, šildymo, vandentiekio bei nuotekų.
2. Tvora iš plytų (mūrinė). Statybos metai 1950.
3. Kiemo aikštelė iš asfalto, bendras plotas 25
0,0 kv. m. Statybos metai 1953.

	5. STATINIŲ KATEGORIJOS, NAUDOJIMO PASKIRTYS
	1. Pastatas – sandėlis, unikalus Nr. 2192-0002-6023;
Naudojimo paskirtis – sandėliavimo;
Statinio kategorija – ypatingasis statinys (tikslinama pagal planuojamą rengti projektą).
2. Kiti inžineriniai statiniai – tvora, unikalus Nr. 2100-2009-0035;
Naudojimo paskirtis – kitos paskirties;
Statinio kategorija – nesudėtingasis I gr. (tikslinama pagal planuojamą rengti projektą/aprašą).
3. Kiti inžineriniai statiniai – kiemo aikštelė, unikalus Nr. 2100-2009-0046;
Naudojimo paskirtis – kitos paskirties;
Statinio kategorija – nesudėtingasis II gr. (tikslinama pagal planuojamą rengti projektą/aprašą).

	6. STATYBOS RŪŠIS
	Statinių nugriovimas (STR 1.01.08.2002 „Statinio statybos rūšys“)


II. PERKAMI RANGOS DARBAI IR SUSIJUSIŲ PASLAUGŲ APIMTYS
	7. RANGOS DARBŲ APIMTYS
	Perkamų rangos darbų įvykdymas pagal planuojamą rengti ir su  Užsakovu suderintą griovimo projektą/aprašą.

	8. SUSIJUSIŲ PASLAUGŲ APIMTYS
	8.1. Statybvietės, laikinųjų privažiavimo kelių įsirengimas, energetinių išteklių užsitikrinimas rangos darbų vykdymui ir jų kaštų padengimas statybos laikotarpiu.
8.2.  Statybos darbus vykdyti vadovaujantis inžinerinių tinklų operatorių (savininkų) išduotomis sąlygomis. Prieš pradedant darbus būtina apie tai informuoti inžinerinių tinklų operatorius (savininkus) ir darbus atlikti jiems dalyvaujant (pagal poreikį).
8.3.  Rangovas prieš 3 (tris) paras iki darbų pradžios požeminių komunikacijų kabelio trasai nustatyti, pažymėti ir aktui surašyti privalo išsikviesti atsakingų bendrovių atstovus. Darbus kabelių apsaugos zonoje atlikti tik, apsaugant kabelius nuo mechanizmų apkrovos plokštėmis ar kitais būdais ir dalyvaujant atsakingų bendrovių atstovams.
8.4. Pradėti statybos darbus Rangovas gali tik turint šiuos dokumentus:
· Statybvietės perdavimo ir priėmimo aktą;
· žemės kasimo darbų leidimą, gautą iš Klaipėdos miesto savivaldybės administracijos;
· parengtą ir patvirtintą statinio projektą/aprašą;
· el. statybos darbų žurnalą (pagal poreikį);
· leidimą riboti eismą (pagal poreikį).
8.5. Darbai vykdomi vadovaujantis galiojančiais statybą ir želdinių tvarkymą reglamentuojančiais teisiniais aktais ir normatyvais.
8.6. Elektroninio statybos darbų žurnalo įsigijimas, pildymas ir saugojimas ir po statybos darbų baigimo jo pilnas perleidimas Užsakovui.
8.7. Derinti tarpusavio statybos darbus su AB „Energijos skirstymo operatorius“ (pagal poreikį).
8.8. Tiekėjo ir jo pasamdytų statybos proceso dalyvių privalomasis civilinės atsakomybės draudimas statybos laikotarpiu (arba kaip nurodyta teisės aktuose).
8.9. Tiekėjas privalo netrukdyti dirbti specialistams, vykdantiems techninę priežiūrą bei atsižvelgti į jų teikiamas pastabas ir (ar) reikalavimus.
8.10. Užbaigus rangos darbus visa rangos metu pažeista / sugadinta infrastruktūra, inžineriniai tinklai, želdiniai ir kt. objektai/elementai privalo būti atstatyti į buvusią padėtį.
8.11. Statybinių medžiagų, gaminių, paslėptų darbų kokybės tyrimai (rangovo savikontrolė), pateikiant Užsakovui (jo atstovui) ataskaitas (pagal poreikį).
8.12. Visos reikalingos dokumentacijos pagal STR 1.05.01:2017 „Statybą leidžiantys dokumentai. Statybos užbaigimas. Nebaigto statinio registravimas ir perleidimas. Statybos sustabdymas. Savavališkos statybos padarinių šalinimas. Statybos pagal neteisėtai išduotą statybą leidžiantį dokumentą padarinių šalinimas“ sukomplektavimas ir pateikimas Užsakovui.
8.13. Visa reikalinga išpildomoji dokumentacija objekto pridavimui įteisinti.
8.14. Žemės sklypo su statiniais geodezinių nuotraukų atlikimas.
8.15. Požeminių inžinerinių tinklų geodezinių nuotraukų atlikimas.
8.16. Žemės sklypo kadastro duomenų parengimas/pakeitimas.
8.17. Nekilnojamojo daikto kadastro duomenų bylų parengimas / patikslinimas / papildymas / taisymas su kadastro tvarkytojo išankstine patikra ir suderinimas su VĮ „Registrų centras“.
8.18. Statybos užbaigimo dokumentus, Kadastrinių matavimų bylas pateikti *.pdf ir *.dwg formatais.
8.19. Apmokėjimas už Statybos užbaigimo akto pažymos ar Deklaracijos išdavimą, teikiant dokumentaciją per IS „Infostatyba“.
8.20. Aiškinamųjų – informacinių stendų (po sutarties pasirašymo, prieš pradedant darbus) įrengimas statybos (griovimo) laikotarpiu, apimantis projektavimą, pagaminimą. Informaciniai stendai turi būti įrengti gerai matomose vietose. Informacinio stendo maketas ir įrengimo vietos turi būti suderinti su Statytoju.
8.21. Informacinio stendo „DĖMESIO! PAKILO DARBŲ VĖJAI Grėsmės nekelia – tik miesto lygį“, informuojančio visuomenę apie laikinus nepatogumus, pagaminimas ir įrengimas. Reikalavimai: dydis – ne mažesnis kaip 1500x1000mm (atsižvelgiant į darbų pobūdį gali būti ir kitų matmenų), naudoti spalvas, tekstą, stilių, kaip nurodyta pavyzdyje 1 pav.:
[image: ]
1 pav. Informacinės lentos/stendo/plakato pavyzdys
Dokumentų derinimas su Klaipėdos miesto savivaldybe atlikus griovimo darbus:
8.22. Atlikus griovimo darbus būtina pateikti kadastrinės matavimų bylos „Išnulintą“ bylą, atnaujinti žemės sklypo kadastrinius duomenis, užpildyti deklaraciją IS „Infostatyba“ apie sunaikintus statinius ir pateikti Klaipėdos miesto savivaldybės Turto valdymo skyriui.
8.23. Rangovas ar jo įgaliotas asmuo, kuriems suteikta teisė atlikti būtinus veiksmus IS „Infostatyba“, užpildę deklaraciją apie statybos užbaigimą, prašomi ją perduoti peržiūrai Klaipėdos miesto savivaldybės Turto valdymo skyriui (el. paštu ausra.ruliene@klaipeda.lt ir kopiją Miesto vystymo ir priežiūros departamento Statybos skyriui el. paštu darius.tolvaisa@klaipeda.lt ).
8.24. Tik patikrinus deklaraciją ir gavus informaciją iš Turto valdymo skyriaus, jog deklaraciją galima pateikti, leidžiama IS „Infostatyba“ „PATEIKTI“ deklaraciją (taip bus išvengta Deklaracijų atšaukimo ir naujo pildymo, ypač jeigu Deklaracija apie statybos užbaigimą tvirtinama ekspertų).
8.25. Teikiant Turto valdymo skyriui statybos užbaigimo dokumentus, kadastrinių matavimų bylas pateikti *.pdf ir *.dwg formatais (atsiunčiant el. paštu ausra.ruliene@klaipeda.lt ir darius.tolvaisa@klaipeda.lt ).
8.26. Pateikti suderintą su Klaipėdos miesto savivaldybės GIS skyriumi geodezinę (topografinę) nuotrauką atlikus visus statybinius darbus.

	9. KITOS BŪTINOS PASLAUGOS IR/AR DARBAI
	9.1. Ne vėliau kaip per 15 darbo dienas nuo rangos sutarties pasirašymo pateikti jų vykdymo kalendorinį – finansinį grafiką, kuriame nurodyti pagrindinių sustambintų darbų grupes, atlikimo trukmę ir kainą. Grafiką suderinti su Užsakovu. 
9.2. Rangovas privalo netrukdyti dirbti specialistams, atliekantiems darbus, vykdantiems techninę priežiūrą, Statytojo atstovams bei atsižvelgti į jų teikiamas pastabas ir teisėtus reikalavimus.
9.3. Tinkamai ir saugiai įrengti statybvietę, pagal poreikius turėti įrengtas patalpas joje su galimybe organizuoti gamybinius pasitarimus.
9.4. Gamybinių pasitarimų protokolavimas.
9.5. Laikytis darbo saugos reikalavimų, užtikrinti saugumą žmonių sveikatai ir aplinkai, nepažeisti trečiųjų asmenų interesų.
9.6. Rangovas visus iškilusius klausimus ir problemas, susijusias su šioje techninėje specifikacijoje nustatytomis apimtimis, turi spręsti savarankiškai (savo pastangomis), tačiau galutinius sprendinius priimti tik suderinęs su Statytoju.
9.7. Visi darbai, kurie gali būti pagrįstai laikomi būtinais statybos darbų užbaigimui ir tinkamam statinio eksploatavimui, turi būti privalomi atlikti nepriklausomai nuo to, ar jie yra parodyti brėžiniuose arba apibūdinti šiame ir kituose dokumentuose ar ne. Visi pakeitimai atlikti darbų metu turi būti taisomi rangovo, paruošiant naujus brėžinius pagal atliktus darbus, kuriuos būtina suderinti su projekto rengėjais. Rangovas turi numatyti tinkamą kompleksinio statybos organizavimo, darbų vykdymo eiliškumo, skirtingų projektų sprendinių sujungimo sistemą, apimančią visų susijusių projektų sprendinius.
9.8. Darbų vykdymo eigoje susidariusias atliekas tvarkyti laikantis visų galiojančių įstatymų.
9.9. Rangos darbų vykdymo metu laikytis Klaipėdos miesto savivaldybės tarybos 2017 m. gruodžio 21 d. sprendimu Nr. T2-321 patvirtintų Triukšmo prevencijos Klaipėdos miesto savivaldybės viešosiose vietose bei Klaipėdos miesto savivaldybės tarybos 2017 m. liepos 27 d. sprendimu Nr. T2-185 patvirtintų Klaipėdos miesto tvarkymo ir švaros taisyklėse nustatytų reikalavimų.
9.10. Numatyti prevencines priemones bei jas įgyvendinti, kad būtų išvengta dulkėtumo atliekant griovimo darbus.
9.11. Įrengti statybinį aptvėrimą vietoje nugriautos/demontuotos tvoros, kad nepatektų pašaliniai asmenys į prekybos paskirties pastato teritoriją.

